da en da nl ca da da cs es da da da da da da da da da da da da en da en en sv da da da en da da da da da da da de da da da da da da da da da da da da da nl da en da da es nl da
Dansker vinder ufattelige 759.318.630 kroner i Eurojackpot
Alle rekorder blev slået, da aftenens trækning bød på årets første danske vinder af førstepræmien i Eurojackpot. Aldrig før i historien har en dansker vundet så stort et beløb.
Denne aften er helt særlig. Ikke nok med, at det er første gang i år, at en dansker vinder jackpot, så er det også den største pulje vundet af en dansker nogensinde.
Den nybagte millionær har købt sin kupon hos Meny Blåvand og kan nu se frem til at få et stort, skattefrit beløb, der slår alle rekorder, ind på kontoen. Hos Danske Lotteri Spil, som står bag Eurojackpot i Danmark, er man meget glad for nyheden, og kipper med flaget.
”Det er en sand festdag her hos os, ligesom jeg går ud fra det er det i Vestjylland, hvor vinderkuponen er købt. Det er helt vildt, at en dansker har vundet mere end 759 millioner kroner og har slået rekorden. Vi har ventet i spænding på, at det skulle ske, og nu skete det endelig. Der skal lyde et stort tillykke herfra,” siger Malene Mølgaard, som er adm. direktør i Danske Lotteri Spil.
Danske Spil er altid i kontakt med heldige kunder, når de vinder store beløb, og tilbyder dem såkaldt millionærrådgivning. Her ringer en særligt uddannet Danske Spil-ansat og taler med vinderen om, hvordan man kan forholde sig og administrere en stor gevinst.
”Folk reagerer meget forskelligt, når de vinder store gevinster, men de vil som det første næsten altid dele gevinsten med deres familie. De fleste har også planer om især husrenovering, rejser og ny bil. Det er klart, at det kan være en stor omvæltning og skabe nye muligheder at vinde især meget store gevinster, og vi tilbyder derfor rådgivning til alle, der vinder store beløb,” siger Malene Mølgaard.
Altid 63 millioner i puljen
Eurojackpot havde premiere den 23. marts 2012 og trækkes fast både tirsdag og fredag aften. Populariteten af spillet er steget støt siden lanceringen, hvilket er forståeligt nok, for i Eurojackpot er der altid minimum 63 millioner kroner i førstepræmiepuljen, og den når hurtigt nye højder.
To gange før i danmarkshistorien har en dansker vundet mere end 300 millioner kroner i Eurojackpot – senest i 2021. Vi skal nemlig kun tilbage til april 2021 for at finde den sidste danske vinder af førstepræmiepuljen i det europæiske fælleslotteri. Her vandt en heldig roskildenser 310.785.127 kr.
Den største, danske gevinst i Eurojackpot – indtil i aften - skal findes tilbage i 2015, hvor en heldig dansker vandt hele 315 mio. kr. – den kupon blev købt i Kvickly i Helsingør.
Danske Spil har endnu ikke været i kontakt med den nyslåede, danske multimillionær, men vi ønsker et multistort tillykke.
1, 11, 17, 19, 33
Eurojackpot havde premiere den 23. marts 2012 og trækkes fast hver fredag aften. Maks. puljen er 750 mio. kr.
Både spillere i Finland, Slovenien, Holland, Estland, Tyskland, Italien, Spanien, Norge, Sverige, Island, Letland, Litauen, Kroatien, Ungarn, Tjekkiet, Slovakiet og Danmark spiller med om de gigantiske puljer, som skal gøre europæiske Lotto-spillere til multimillionærer.
Information om Danske Spil A/S
Pressetelefonen: 30 85 17 85https://danskespil.dk/
Følg pressemeddelelser fra Danske Spil A/S
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Danske Spil A/S
Eksperterne: To klokkeklare favoritter til at ryge i omdans7.10.2022 08:12:10 CEST | Pressemeddelelse
Danske Spils oddssættere har kigget i krystalkuglen og fundet de to par, der har størst risiko for at ryge i omdans i aftenens udgave af Vild med dans. Begge par har prøvet at være i omdans før.
Målløs fynbo efter KÆMPE-gevinst på 107 millioner: ”Jeg kan ikke nå at bruge alle de penge!”4.10.2022 08:30:00 CEST | Pressemeddelelse
Det er først for alvor ved at gå op for en midaldrende mand fra Odense, at hans liv for nyligt tog en meget voldsom drejning: Han vandt 107.000.000 kroner i Eurojackpot og har nu kun en eneste økonomisk bekymring tilbage: ”Hvad skal man dog stille op med alle de penge? – Der er jo millioner af muligheder.”
Så er der til varmeregningen: Tre danskere får i alt 9.000.000 kroner at varme sig ved i den kolde tid3.10.2022 10:00:23 CEST | Pressemeddelelse
Tre danskere kan gå de kolde måneder i møde som nyslåede millionærer, efter at de lørdag aften vandt stort i Lotto – en enkelt af dem vandt endda hele syv millioner kroner.
Midtjyde vinder million i Lotto: ”Det er ik’ så ringe!”3.10.2022 08:30:00 CEST | Pressemeddelelse
En mand fra det midtjyske troede først, at det var telefonfis, da Danske Spil ringede og fortalte ham, at han havde vundet en million kroner i Lotto: Først da han selv fik tjekket kuponen, kunne han lade sin jyske jubel få frit spil: ”Njarh, det er ik’ så ringe!”
Regnfuld lørdag bød på tre nye millionærer i Lotto2.10.2022 09:05:34 CEST | Pressemeddelelse
De fleste af os oplevede lørdag som endnu en regnfuld efterårsdag, men for tre heldige danskere var det snarere guldregn. Mest guldregn faldt dog over Sydvestjylland, hvor en heldig dansker er vågnet hele 7 millioner kroner rigere her til morgen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022